तिग्मांशु धूलिया

तिग्मांशु धूलिया (जन्म ३ जुलै १९६७) हा एक भारतीय चित्रपट संवाद-लेखक, दिग्दर्शक, अभिनेता, पटकथा-लेखक, निर्माता आणि कास्टिंग दिग्दर्शक आहे जो हिंदी चित्रपट आणि दूरचित्रवाणीमधील त्याच्या कामांसाठी ओळखला जातो. १९९८ मध्ये आलेल्या दिल से.. या चित्रपटासाठी त्यांनी संवाद लिहिले होते जो यूके टॉप टेनमध्ये आलेला पहिला बॉलिवूड चित्रपट आणि बर्लिन आंतरराष्ट्रीय चित्रपट महोत्सवात प्रदर्शित झाला होता. २०१० बिएफआय लंडन फिल्म फेस्टिव्हलमध्ये प्रदर्शित झालेल्या पान सिंग तोमर या चरित्रात्मक चित्रपटाद्वारे त्याच्या दिग्दर्शन कारकिर्दीला आंतरराष्ट्रीय स्तरावर मान्यता मिळाली आहे. पान सिंग तोमरने २०१२ मध्ये सर्वोत्कृष्ट फीचर फिल्मचा राष्ट्रीय चित्रपट पुरस्कार जिंकला. तो रोमांचक नाट्य चित्रपट साहेब, बीवी और गँगस्टर साठी पण नावाजला आहे. त्याचप्रमाणे त्याचा सिक्वेल चित्रपट साहेब, बीवी और गँगस्टर रिटर्न्सने समीक्षकांची प्रशंसा मिळवली होती.   

अनुराग कश्यपच्या गँग्स ऑफ वासेपूर या चित्रपटातील रामधीर सिंग या भूमिकेसाठीही तो प्रसिद्ध आहे. धुलियाने राष्ट्रीय नाट्य विद्यालयामधून नातकामध्ये पदव्युत्तर पदवी घेतली आहे.

 पुरस्कार 
 राष्ट्रीय चित्रपट पुरस्कार
 सर्वोत्कृष्ट चित्रपट – पान सिंग तोमर – दिग्दर्शक – २०१३ 

 फिल्मफेर पुरस्कार
 सर्वोत्कृष्ट पटकथा - पान सिंग तोमर - २०१३
 नामांकित - सर्वोत्कृष्ट पटकथा - साहेब, बीवी और गँगस्टर - २०१२

 स्टारडस्ट पुरस्कार
 सर्वोत्कृष्ट दिग्दर्शक - साहेब, बीवी और गँगस्टर - २०१२

 संदर्भ 

वर्ग:हिंदी भाषेमधील चित्रपट दिग्दर्शक
वर्ग:अलाहाबाद विद्यापीठाचे माजी विद्यार्थी
वर्ग:इ.स. १९६७ मधील जन्म
वर्ग:भारतीय राष्ट्रीय चित्रपट पुरस्कारविजेते
वर्ग:पटकथाकार
वर्ग:पुरुष चरित्रलेख